****

JŪRMALAS DOME

|  |
| --- |
| Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv |

**SAISTOŠIE NOTEIKUMI**

Jūrmalā

|  |  |  |  |
| --- | --- | --- | --- |
|  |  | **Nr.** |  |

|  |  |
| --- | --- |
|  | (protokols Nr. , . punkts) |

**Grozījumi Jūrmalas domes 2024. gada 19. decembra saistošajos noteikumos Nr. 58 “Par ielu tirdzniecības, ielu tirdzniecības organizēšanas un sabiedriskās ēdināšanas pakalpojumu sniegšanas atļaujas saņemšanas kārtību Jūrmalas valstspilsētas administratīvajā teritorijā”**

Izdoti saskaņā ar Pašvaldību likuma 44. panta otro un trešo daļu, Ministru kabineta 2010. gada 12. maija noteikumu Nr. 440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” 8., 9. punktu, 15.8. un 19.7. apakšpunktu, un Alkoholisko dzērienu aprites likuma 8. panta pirmo un trešo daļu

Izdarīt Jūrmalas domes 2024. gada 19. decembra saistošajos noteikumos Nr. 58 “Par ielu tirdzniecības, ielu tirdzniecības organizēšanas un sabiedriskās ēdināšanas pakalpojumu sniegšanas atļaujas saņemšanas kārtību Jūrmalas valstspilsētas administratīvajā teritorijā” šādus grozījumus:

1. Svītrot 2.1. apakšpunktu;
2. Svītrot 5. punktu;
3. Svītrot 14.2. apakšpunktu;
4. Svītrot 18.1. apakšpunktā vārdus: “tajā skaitā publiska pasākuma laikā”;
5. Svītrot 18.2. apakšpunktu;
6. Svītrot 18.6. un 18.7. apakšpunktu;
7. Izteikt 25.10. apakšpunktu šādā redakcijā:

“25.10. līgumu ar pakalpojumu sniedzēju par vairākkārt lietojamo plastmasas glāžu depozīta sistēmas lietošanu, ja paredzēta bezalkoholisko un alkoholisko dzērienu realizācija publiska pasākuma laikā, kura kopējais plānoto apmeklētāju un dalībnieku skaits pārsniedz 3000 personas (*tikai 1.1.5., 1.1.6., 1.1.8.*un *.1.11.* *apakšpunktos noteiktajiem ielu tirdzniecības veidiem*);”;

1. Izteikt 60. un 61. punktu šādā redakcijā:

“60. Centrālajai administrācijai ir tiesības anulēt izsniegto Saskaņojumu Administratīvā procesa likuma vai citu spēkā esošo normatīvo aktu noteiktajā kārtībā.

61. Par 60. punktā minēto faktu Centrālā administrācija pieņem lēmumu par Saskaņojuma anulēšanu un rakstveidā paziņo par to Saskaņojuma saņēmējam, Jūrmalas pašvaldības policijai un Valsts ieņēmumu dienestam.”.

|  |  |  |
| --- | --- | --- |
| Priekšsēdētāja | (paraksts\*) | R. Sproģe |

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**PASKAIDROJUMA RAKSTS**

**Jūrmalas domes 2025. gada \_\_\_\_. \_\_\_\_\_\_\_\_\_\_\_\_\_saistošajiem noteikumiem Nr.\_\_\_**

**“Grozījumi Jūrmalas domes 2024. gada 19. decembra saistošajos noteikumos Nr. 58 “Par ielu tirdzniecības, ielu tirdzniecības organizēšanas un sabiedriskās ēdināšanas pakalpojumu sniegšanas atļaujas saņemšanas kārtību Jūrmalas valstspilsētas administratīvajā teritorijā””**

| **Paskaidrojuma raksta sadaļas** | **Norādāmā informācija** |
| --- | --- |
| 1. Mērķis un nepieciešamības pamatojums | Jūrmalas domes 2024. gada 19. decembra saistošo noteikumu Nr. 58 “Par ielu tirdzniecības, ielu tirdzniecības organizēšanas un sabiedriskās ēdināšanas pakalpojumu sniegšanas atļaujas saņemšanas kārtību Jūrmalas valstspilsētas administratīvajā teritorijā” (turpmāk – Noteikumi) grozījumu mērķis ir veikt precizējumus Noteikumos, kas ir saistīti ar Ekonomikas ministrijas 2025. gada 13. janvāra vēstuli Nr. 3.3-11/2025/202N “Par publicētajiem saistošajiem noteikumiem” un Viedās aizsardzības un reģionālās attīstības ministrijas 2025. gada 18. janvāra vēstuli Nr. 1-18/335 “Par saistošajiem noteikumiem Nr. 58”. |
| 2. Fiskālā ietekme uz pašvaldības budžetu | 1. Noteikumiem nav ietekmes uz pašvaldības budžetu. 2. Nav nepieciešami resursi sakarā ar jaunu institūciju vai darba vietu veidošanu, esošo institūciju kompetences paplašināšanu, lai nodrošinātu Noteikumu izpildi. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme – sagaidāma pozitīva ietekme uz cilvēku dzīvesveidu, labsajūtu un sabiedrību kopumā, nodrošinot uzņēmējiem vienlīdzīgas iespējas nodarboties ar ielu tirdzniecību.  3.2. Ietekme uz vidi – Noteikumi paredz svītrot 18.1. apakšpunkta vārdus: “tajā skaitā publiska pasākuma laikā”, vienlaikus saglabājot 18.1. apakšpunktā noteikto prasību bezalkoholisko un alkoholisko dzērienu realizācijai sabiedriskās ēdināšanas pakalpojumu sniegšanai pludmales nogabalos aizliegt pārdot dzērienus stikla vai cita veida plīstošā iepakojumā. Noteikumi ir izdoti saskaņā ar Pašvaldību likuma 44. panta otro daļu, kas nosaka, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību. Atbilstoši Pašvaldību likuma 4. panta pirmās daļas 2. punktam, pašvaldībai ir autonoma funkcija gādāt par pašvaldības administratīvās teritorijas labiekārtošanu un sanitāro tīrību, kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu. Pludmales apsaimniekotājs ir pilnībā atbildīgs par higiēnas, kvalitātes un drošības prasību nodrošināšanu peldvietās, atbilstoši augstāk stāvošiem normatīviem aktiem. Ņemot vērā tūristu plūsmas pieaugumu vasaras sezonā, kā arī pamatojoties uz Atkritumu apsaimniekošanas likumā noteikto mērķi noteikt atkritumu apsaimniekošanas kārtību, lai aizsargātu vidi, cilvēku dzīvību un veselību, novēršot vai mazinot atkritumu rašanos, kā arī apglabājamo atkritumu apjoma samazināšanu, prasība nepārdot dzērienus stikla iepakojumos noteikta atkritumu apjoma samazināšanas un sabiedrības veselības un drošības nodrošināšanas nolūkos, lai mazinātu risku savainoties ar stikla lauskām personām, kuras publiskās vietās pludmalē pārvietojas ar basām kājām.  Vienlaikus, atsaucoties uz Atkritumu apsaimniekošanas valsts plānā 2021.– 2028. gadam, kurš apstiprināts ar Ministru kabineta 2021. gada 22. janvāra rīkojumu Nr. 45 “Par apstiprinātajā Atkritumu apsaimniekošanas valsts plānā 2021.– 2028. gadam”, noteiktajām rīcībām, ir veicamas darbības, kas vērstas uz vides piesārņojuma samazināšanu, tajā skaitā jūras vides piegružojuma mazināšanu. Papildus, pamatojoties uz Ministru kabineta 2017. gada 28. novembra noteikumiem Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” 60. punktu, var uzskatīt, ka stikla klātbūtne peldvietas ūdenī ir piesārņojums.  Jūrmalas valstspilsētas pašvaldība tās teritorijā apsaimnieko 11 oficiālas peldvietas, kas iekārtotas Rīgas līča piekrastē 24,2 km garumā. Bez ierobežojumu noteikšanas pārdot dzērienus stikla vai cita veida plīstošā iepakojumā, tiks ļoti būtiski ietekmēta peldvietu apsaimniekošana un kvalitātes nodrošināšana, kas ir nepieciešama, lai Jūrmalas valstspilsētas pašvaldība saglabātu tai piešķirto kūrortpilsētas statusu tās administratīvajai teritorijai.  3.3. Ietekme uz iedzīvotāju veselību – Noteikumos ir iekļautas prasības bezalkoholisko un alkoholisko dzērienu realizācijai sabiedriskās ēdināšanas pakalpojumu sniegšanai pludmales nogabalos aizliegt pārdot dzērienus stikla vai cita veida plīstošā iepakojumā, kas papildus vides aizsardzībai, noteikta ar mērķi gādāt par iedzīvotāju veselību jeb samazināt iespējamību savainoties ar stikla lauskām pludmalē.  3.4. Ietekme uz uzņēmējdarbības vidi pašvaldības teritorijā – sagaidāma pozitīva ietekme uz komercdarbību Jūrmalas valstspilsētas administratīvajā teritorijā, jaunu uzņēmumu veidošanās, esošo uzņēmumu attīstība un izaugsme.  3.5. Ietekme uz konkurenci – Noteikumi neierobežo brīvu un godīgu konkurenci. |
| 4. Ietekme uz administratīvajām procedūrām un to izmaksām | 4.1. Institūcija, kurā privātpersona var vērsties Noteikumu piemērošanā ir Jūrmalas valstspilsētas administrācija (turpmāk – Centrālā administrācija). |
| 5. Ietekme uz pašvaldības funkcijām un cilvēkresursiem | Pašvaldības funkcijas, kuru izpildei tiek izstrādāti šie Noteikumi – gādāt par ielu tirdzniecības vietu iekārtošanu un saskaņošanu, atbilstoši vides aizsardzībai, veicināt uzņēmējdarbības attīstību Jūrmalas valstspilsētā, nodrošināt normatīvo aktu prasību izpildi, kā arī noteikt publiskā lietošanā esoša pašvaldībai piederoša vai valdījumā esoša zemesgabala izmantošanas kārtību. |
| 6. Informācija par izpildes nodrošināšanu | Noteikumi neparedz pašvaldībā jaunu institūciju izveidi, esošo likvidāciju vai reorganizāciju. Noteikumu izpildē iesaistītas Centrālās administrācijas struktūrvienības. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Noteikumu grozījumi ir piemēroti iecerētā mērķa (noteikt vienotu kārtību, kādā ielu tirdzniecības dalībnieks, ielu tirdzniecības organizators un sabiedriskās ēdināšanas pakalpojumu sniedzējs saskaņo ar Centrālo administrāciju ielu tirdzniecības vai sabiedriskās ēdināšanas pakalpojumu sniegšanas vietu un saņem tirdzniecības atļauju) sasniegšanas nodrošināšanai un paredz tikai to, kas ir vajadzīgs Noteikumu mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | 8.1. Atbilstoši Pašvaldību likuma 46. panta trešajā daļā noteiktajam, Saistošo noteikumu projekts tiks ievietots Jūrmalas valstspilsētas pašvaldības tīmekļa vietnē www.jurmala.lv sabiedrības viedokļa noskaidrošanai, nodrošinot ikvienam interesentam iespēju iesniegt savus priekšlikumus vai iebildumus.  8.2. Noteikumu izstrādes laikā veiktas konsultācijas ar Viedās aizsardzības un reģionālās attīstības ministriju, Ekonomikas ministriju, Konkurences padomi. |

|  |  |  |
| --- | --- | --- |
| Priekšsēdētāja | (paraksts\*) | R. Sproģe |

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU